stanford-oval/wikipedia huggingface dataset:
Taisto Tuominen
Ura nyrkkeilijänä

Urallaan Tuominen saavutti TUL:n nuorten mestaruuden 1949 Innon riveissä. Syksyllä 1951 Tuominen siirtyi Kokkolan Jymyn riveihin ja saavutti seuraavana vuonna 1952 Suomen mestaruuden sarjassa 57 kg. TUL:n mestaruuskisoissa hän sijoittui sinä vuonna kolmanneksi voittajan Pentti Niinivuoren ottaessa olympiaedustuksen kotikisoihin. Tuomiselle tuli varamiehen rooli sarjoihin 57–60 kg.
Palattuaan Kemiin Tuominen jatkoi uraansa, mutta toimi myös seuransa valmennustehtävissä. Kaudesta 1957 tuli Tuomisen uran paras. Hän saavutti Pohjoismaiden, Suomen ja TUL:n mestaruudet ja maaotteluvoiton Ruotsia vastaan sarjassa 57 kg. Saman vuoden EM-kisoissa Prahassa hän hävisi ensimmäisen kierroksen ottelunsa hopeaa saavuttaneelle Italian Mario Sitrille.
Seuraavana vuonna 1958 Tuominen vielä otteli, mutta ei saavuttanut enää maajoukkue-edustusta. Kaikkiaan uralla hän otteli 265 ottelua, kolme kertaa hän edusti Suomen maajoukkueessa. Valmentajan rooli nousi entistä tärkeämpään rooliin.
Ura nyrkkeilyvalmentajana – ”Tasen talli”

Valmennusuran ensimmäisiä menestyneitä nimiä oli Mauri Ruonala. Muita menestyneitä olivat olympiakävijä Mauri Saarivainio, Paavo Aho, vuoden 1972 olympialaisten hopeamitalisti Reima Virtanen. Vuoden 1980 Moskovan olympialaisissa Ruotsia edusti kemiläislähtöinen Tuomisen valmentama Kalervo Alanenpää. Myöhemmistä nimistä tutuksi ovat tulleet Jari Halttu, Kai Brännkär ja Jyrki Ekman.
Seuravalmentajatoiminnan, jonka hän oli aloittanut Innon riveissä jo vuonna 1948, lisäksi Tuominen toimi 10 vuotta Kansainvälisen nyrkkeilyliiton (AIBA) tuomarina, 15 vuotta nyrkkeilyvalmentajien kouluttajana ja 10 vuotta nyrkkeilytuomarien kouluttajana.
Muu toiminta

Taisto Tuominen toimi 12 vuotta SKDL:n edustajana Kemin kaupunginvaltuustossa. Työpaikka Tuomisella oli Kemin kaupungin palveluksessa.
Vuonna 2000 Taisto Tuomiselle myönnettiin liikuntaneuvoksen arvo.
Baphometin sinetti

Saatanan kirkon käyttämä Baphometin sinetti
Baphometin sinetti on kärki alaspäin oleva pentagrammi, jonka sisällä on vuohi. Sitä on käytetty satanismin tunnuksena 1960-luvun lopulta lähtien, kun Anton LaVey perusti Saatanan kirkon.
Muotkatunturin erämaa

Näkymä Peltojärvelle Peltoaivilta.
Muotkatunturin erämaa-alue (pohjoissaameksi Muotkeduoddara meahcceguovlu, inarinsaameksi Myeđhituoddâr meccikuávlu) perustettiin 1991 erämaalailla samoin kuin 11 muutakin Lapin erämaa-aluetta. Muotkatunturien erämaa sijaitsee Lapin maakunnassa Utsjoen ja Inarin kuntien alueella. Pinta-alaltaan se on 1 570 km². Muotkatunturit ovat poronhoitoaluetta ja siellä harjoitetaan myös metsätaloutta.
Retkeilijöille ei ole merkittyjä reittejä, ja alueella on vain neljä autiotupaa. Alueen pohjois- ja keskiosissa on tunturikoivuvaltaista metsää sekä tunturipaljakkaa. Etelässä on laajoja soita, mäntymetsää sekä vaaroja ja yksittäisiä tunturinhuippuja. Erämaan sisällä sen lounaisosassa sijaitsee 23 neliökilometrin laajuinen Terstojängän soidensuojelualue. Merkittävimpiä vesistöjä ovat suurin järvi Peltojärvi ja siitä alkunsa saava Peltojoki sekä Kaamasjokeen laskeva Kielajoki sivuhaaroineen. Korkein tunturi on 590 metrin korkeuteen nouseva Kuárvikozzâ. Muita korkeita tuntureita ovat muun muassa Peltoaivi (567 m mpy.), Kálgoaivi (560 m) ja Gáisávárri (545 m).
Aluetta rajoittaa etelässä Inarin–Angelin tie, lännessä Angelin–Karigasniemen tie, pohjoisessa Kaamasen–Karigasniemen tie ja idässä valtatie 4. Aluetta hoitaa Metsähallitus.
Aiheesta muualla

Kuvia tai muita tiedostoja aiheesta Muotkatunturin erämaa Wikimedia Commonsissa
Metsähallituksen Muotkatunturi -sivut
Erämaa-alueet
Hammastunturi
Kaldoaivi
Kemihaara
Käsivarsi
Muotkatunturi
Paistunturi
Pulju
Pöyrisjärvi
Tarvantovaara
Tsarmitunturi
Tuntsa
Vätsäri
Wallenberg (suku)

Wallenbergin suvun sukupuu.
Wallenbergin sukuhauta Linköpingin hautausmaalla.
Wallenbergin suku on yksi Ruotsin ja koko Skandinavian elinkeinoelämän vaikutusvaltaisimmista ja varakkaimmista suvuista. Suku on peräisin Itä-Götanmaalta, ja se tunnetaan pankkiiri-, tehtailija- sekä diplomaattisukuna. Suvun esi-isänä pidetään vuosina 1670–1741 elänyttä Per Hanssonia.lähde?
Suku omistaa Investor-sijoitusyhtiön, jolla on vaikutusvaltaa useissa suurissa ruotsalaisissa yhtiöissä, kuten Ericssonissa ja Scaniassa. Suku perusti sijoitusyhtiön jo vuonna 1916, ja nykyään yhtiö on suvun tärkein taloudellinen osa.lähde?
Suvun jäsenet ovat perustaneet myös useita säätiöitä.lähde?
Tunnettuja jäseniä

Jacob Wallenberg (1746–1778), ruotsalainen pappi, kirjailija ja Kiinan-matkaaja.
André Oscar Wallenberg (1816–1886), pankkimies, meriupseeri
Knut Agathon Wallenberg (1853–1938), pankkimies ja poliitikko
Marcus Wallenberg vanhempi, (1864–1943)
Marcus Wallenberg nuorempi, (1899–1982), pankkiiri, teollisuusmies ja suomalainen vuorineuvos
Marc Wallenberg
Oscar Wallenberg (1816–1886), ruotsalainen pankkimies, meriupseeri, pankin perustaja
Pieter Wallenberg
Raoul Wallenberg (1912–1947), ruotsalainen diplomaatti
Peter Wallenberg vanhempi (1926–2015), Marcus Wallenberg nuoremman poika.
Ann Marie Wallenberg (s. 1929).
Peder Wallenberg vanhempi (s. 1935)
Jacob Wallenberg (s. 1956), yritysjohtaja
Marcus Wallenberg (s. 1956), Skandinaviska Enskilda Banken AB:n (SEB) hallituksen puheenjohtaja.
Peter  Wallenberg nuorempi (s. 1959) "Poker"
Aiheesta muualla

Kuvia tai muita tiedostoja aiheesta Wallenberg (suku) Wikimedia Commonsissa
Kotisivut
| Auktoriteettitunnisteet  |
| --- | --- |
Kansainväliset:  FAST  VIAF 
Kansalliset:  Saksa  Israel  Yhdysvallat
Sembawangin metroasema

Sembawang on Singaporen Mass Rapid Transit -metrojärjestelmän asema Sembawangin alueella Singaporen pohjoisella suuralueella. Sitä käyttävät North South Linen junat. Se avattiin 10. helmikuuta 1996 osana linjan Woodlandsin jatketta.
Junat

| Pääteasema | Ensimmäinen juna | Ensimmäinen juna | Ensimmäinen juna | Ensimmäinen juna |  | Viimeinen juna |  |  |
| --- | --- | --- | --- | --- | --- | --- | --- | --- |
|  | ma – pe | la |  | su & yleinen vapaa |  | joka päivä |  |  |
North South Line
| NS1 Jurong East | 5:31 | 5:30 |  | 5:54 |  | 0:29 |  |  |
| NS7 Kranji | – | – |  | – |  | 0:46 |  |  |
| NS28 Marina South Pier | 5:34 | 5:34 |  | 5:52 |  | 23:19 |  |  |
| NS27 Marina Bay | – | – |  | – |  | 23:21 |  |  |
| NS19 Toa Payoh | – | – |  | – |  | 23:57 |  |  |
| NS16 Ang Mo Kio | – | – |  | – |  | 0:46 |  |  |
Aiheesta muualla

Kuvia tai muita tiedostoja aiheesta Sembawangin metroasema Wikimedia Commonsissa
Sembawangin metroasema Singaporen liikennelaitoksen sivuilla (englanniksi)
| 0 | 1 | 2 |
| --- | --- | --- |
| Edeltävä asema: Admiralty | North South Line | Seuraava asema: Yishun (nyk.) Canberra (2019–) |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Sembawang MRT Station
Käännös suomeksi
Romeo ja Julia (vuoden 1968 elokuva)

| Romeo ja Julia> Romeo and Juliet |
| --- | --- |

Ohjaaja:  Franco Zeffirelli
Käsikirjoittaja:   Franco Brusati  Masolino D'Amico  Franco Zeffirelli 
Perustuu:  William Shakespearen Romeo ja Julia -näytelmään
Tuottaja:   John Brabourne  Anthony Havelock-Allan 
Säveltäjä:  Nino Rota
Kuvaaja:  Pasquale de Santis
Leikkaaja:  Reginald Mills
Tuotantosuunnittelija:  Lorenzo Mongiardino
Pukusuunnittelija:  Danilo Donati
Pääosat:   Leonard Whiting  Olivia Hussey  Milo O'Shea  Pat Heywood  John McEnery  Robert Stephens  Michael York  Bruce Robinson 
Valmistustiedot
Valmistusmaa:  Iso-Britannia, Italia
Levittäjä:  Paramount Pictures Netflix
Ensi-ilta:  1968
Kesto:  138 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Romeo ja Julia (Romeo and Juliet) on italialaisen Franco Zeffirellin Shakespearen kuuluisasta näytelmästä ohjaama elokuva vuodelta 1968.
VideoHound 2004 -opaskirja nostaa elokuvan parhaiksi osatekijöiksi Nino Rotan musiikin sekä Pasquale de Santisin kuvauksen, joka puvustuksen ohella palkittiin Oscarilla. Suomalaisessa Video-oppaassa vuodelta 1995 Olavi Similä antaa elokuvan Suomessa julkaistulle VHS-kasettiversiolle neljä tähteä viidestä ja kuvaa toteutusta juuri sopivasti teatterin ja elokuvan välimaastossa liikkuvaksi.
The New York Timesin kriitikot valitsivat Zeffirellin Romeon ja Julian vuonna 2004 yhdeksi kaikkien aikojen tuhannesta parhaasta elokuvasta maailmassa.
Blanche Barton

Blanche Barton on yhdysvaltalainen Saatanan kirkon vaikuttaja. Hän oli perustaja Anton LaVeyn elämänkumppani vuodesta 1984 tämän kuolemaan saakka. Viimeisinä vuosinaan LaVey nimitti Bartonin Saatanan kirkon ylipapittareksi.
Barton julkaisi LaVeyn auktorisoidun elämäkerran The Secret Life of a Satanist (1990). Hän julkaisi myös kirjan The Church of Satan. Barton sai LaVeyn kanssa yhteisen pojan, jonka nimi on Satan Xerxes Carnacki LaVey. Barton vastasi LaVeyn kuoleman jälkeen Saatanan kirkon johtamisesta. Hän tarjosi LaVeyn tyttärelle Karla LaVeylle asemansa jakamista, mutta tämä ei enää osoittanut mielenkiintoa järjestöä kohtaan.
Barton nimitti Peter Gilmoren Saatanan kirkon ylipapiksi 30. huhtikuuta 2001. Hän on sittemmin toiminut Magistra Templi Rexin asemassa eli Saatanan kirkkoa hallinnoivan Yhdeksän neuvoston (Council of Nine) puheenjohtajana. Hän on myös toimittanut lehteä The Cloven Hoof. Vuonna 2021 Barton julkaisi uuden, laajennetun painoksen The Church of Satan -kirjastaan nimellä We Are Satanists. Vuonna 2023 hän esiintyi dokumenttielokuvassa Satan Wants You.
Aiheesta muualla

Blanche Barton Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Yhdysvallat  Alankomaat 
Henkilöt:  DDB
Natus Vincere

| Natus Vincere |
| --- | --- |
 Joukkueen logo
Perustettu:  2009
Tyyppi:  e-urheiluorganisaatio
Toimiala:  kilpapelaaminen
Päämaja:  Kiova, Ukraina
Toimitusjohtaja:  Jevhen Zolotarov
Aiheesta muualla
Sivusto
Infobox OKNimi-testi OK: 
Natus Vincere (lat. syntynyt voittamaan, lyhennettynä Navi tai NAVI, aiemmin Na’Vi) on joulukuussa 2009 perustettu ukrainalainen elektronisen urheilun seura. Seura on osallistunut useihin satoihin videopeliturnauksiin, ja se on yksi elektronisen urheilun historian menestyneimmistä seuroista. Navilla on joukkueet peleissä Counter-Strike 2, Valorant, Brawl Stars, PlayerUnknown’s Battlegrounds, Apex Legends, PUBG Mobile, StarCraft II: Wings of Liberty, Dota 2, Clash of Clans, Teamfight Tactics, Call of Duty: Warzone ja Tekken. Lisäksi sillä on CS2:ssa naisten joukkue sekä CS2:ssa ja Dota 2:ssa nuorisojoukkueet.
Natus Vinceren perustamisen takana on kazakstanilainen ”Arbalet”, joka sai idean elektronisen urheilun seuran luomisesta lokakuussa 2007 Dubaissa. Hän päätti luoda ammattijoukkueen ja toimia sen pääsponsorina muun muassa ostaen pelaajille harjoitustilan. Ensimmäinen seuraan liittynyt pelaaja oli Serhi ”starix” Ištšuk, joka sai tehtäväkseen luoda lopun kokoonpanon ympärilleen. Natus Vincere perustettiin virallisesti 17. joulukuuta 2009 ensin vain Counter-Strike-joukkueena. Joukkueen ensimmäiseen kokoonpanoon kuuluivat starixin lisäksi Ioann ”Edward” Suh’arjev, Jehor ”markeloff” Markelov, Arseni ”ceh9” Trynoženko ja Danylo ”Zeus” Teslenko. Joukkueen valmentajaksi valittiin Oleksandr ”ZeroGravity” Koh’anovskyi.
Navin Counter-Strike-joukkue on rahapalkintojen summalla mitattuna historian menestynein, ja se on voittanut yli 11 miljoonaa dollaria marraskuulle 2024 mennessä. Joukkue on voittanut kaksi major-turnausta, ensin Counter-Strike: Global Offensivessa PGL Major Stockholmin ja myöhemmin Counter-Strike 2:ssa PGL Major Copenhagenin, pelin ensimmäisen major-turnauksen. Joukkueessa on pelannut kaikkien aikojen parhaaksi Global Offensive -pelaajaksi valittu Oleksandr ”s1mple” Kostyljev. Navin Dota 2 -joukkue on niin ikään historian menestyneimpiä. Se voitti ensimmäisen The International -turnauksen ja pääsi kahden seuraavan finaaliin.
Aiheesta muualla

Kuvia tai muita tiedostoja aiheesta Natus Vincere Wikimedia Commonsissa
Viralliset kotisivut (englanniksi, venäjäksi, ukrainaksi)
| --- | --- |
Pääsarja:  Counter-Strike  Condition Zero Deleted Scenes  Source  Global Offensive  Counter-Strike 2 
Spin-off-sarja:  Neo  Online  Nexon: Zombies  Online 2 
Kilpapelaaminen:  Counter-Striken major-turnaukset 
Huomattavia pelaajia:  coldzera  dev1ce  flusha  GeT_RiGhT  GuardiaN  kennyS  olofmeister  s1mple  shox  ZywOo 
Huomattavia joukkueita:  Astralis  Cloud9  ENCE eSports  FaZe Clan  Fnatic  G2 Esports  Heroic  Mouz  Natus Vincere  Ninjas in Pyjamas  Virtus.pro  Vitality 
Katso myös:  Valve Corporation  HLTV  Gearbox Software  Ritual Entertainment  Turtle Rock Studios  Hidden Path Entertainment  Steam  GoldSrc  Source
This Is Us (Backstreet Boysin albumi)

| This Is Us Backstreet Boys |
| --- | --- | --- |

Studioalbumin tiedot
 Äänitetty : Joulukuu 2008 - elokuu 2009
 Julkaistu:   6. lokakuuta 2009
 Formaatti: CD
 Tuottaja(t): Jim Jonsin Brian Kennedy Printz Board Soulshock & Karlin Claude Kelly Max Martin T-Pain RedOne Mr. Pyro Mike Mani Troy Johnson Antwonie Collins Jorden Omley Emanuel Kiriakou
 Tyylilaji: pop, R&B, poprock
 Levy-yhtiö: Jive   RCA Records   Sony Music
Backstreet Boys muut julkaisut
| Unbreakable 2007 | This Is Us 2009 | In a World Like This 2013 |
"This Is Us" on Backstreet Boys -poikabändin vuonna 2009 julkaistu seitsemäs studioalbumi. Albumi on yhtyeen toinen levy nelihenkisenä yhtyeenä, ennen Kevin Richardsonin eroamista yhtyeestä. RCA Recordsin oli tarkoitus julkaista albumi 5. lokakuuta 2009 Isossa-Britanniassa, Jiven 6. lokakuuta 2009 USA:ssa, sekä Sony Musicissa myöhemmin maailmanlaajuisesti.
Albumilla yhtye on jälleen yhdistänyt voimansa entisen sovittajan ja tuottajan Max Martinin kanssa.
Ryhmä on työskennellyt myös tuottaja/sanoittaja RedOnen kanssa, joka on Lady Gagan ykköshittien "Just Dance" ja "Poker Face" takana. RedOne tuotti This Is Us -albumin pääsinglen "Straight Through My Heart", joka julkaistiin radioissa elokuussa ja digitaalisena latauksena ja CD:nä syyskuussa.
Konsepti ja tuotanto

1. toukokuuta 2009 Backstreet Boysin tuotantoyhtiö julkaisi huolensa neljän levytetyn kappaleen vuotamisesta internettiin ennenaikaisesti. Haastattelussa A.J. McLean sanoi, että ryhmä oli "harmissaan siitä, että musiikkia vuoti erityisesti ylimääräisen huolenpidon takia, jonka oli tarkoitus pitää levy salassa". Lopulta ryhmä käytti kuitenkin takaiskua vuodoista näyttääkseen albumin suunnan. McLean kuvasi albumia popin ja R&B:n sekoitukseksi, joka sisältää enemmän 'uptempo'-kappaleita live-esiintymisistä ja kiertueelta. Ensimmäinen single "Straight Through My Heart" esitettiin ensimmäisen kerran 15. elokuuta 2009 KTU Beatstock:issa New Yorkissa.
Paljastettiin myös, että pääsingle valittiin viiden tai kuuden kappaleen joukoista. Kuten muutkin samaa levy-yhtiöt käyttävät (Jordin Sparks, Britney Spears ja Ciara) yhtye julkaisee albumistaan sekä tavallisen, että deluxe version. Deluxe-versio (Japanissa rajoitettu erä) sisältää DVD-bonusmateriaalia, muttei lainkaan bonus-kappaleita.
Julkaisu

Kuten muilla Sonyn artisteilla Jordin Sparksilla, Britney Spearsilla ja Ciaralla, myös Backstreet Boysien albumista on saatavilla useita erilaisia erikois- ja deluxe-versioita. Deluxe-versio sisältää live-esityksiä edellisistä singleistä O2 Areenalla esitettyinä, sekä musiikkivideon albumin ensimmäisesta siglestä.
Julkaisu > Singlet

Ensimmäinen single "Straight Through My Heart" oli saatavilla ensimmäisen kerran ryhmän kotisivuilla 17. elokuuta ja julkaistiin radiossa seuraavana päivänä. Se nousi sijalle 3 Japanin Hot 100 -listalla ja sijalle 18 Yhdysvaltojen Hot Dance Club Songs -listalla.
Toinen single "Bigger" julkaistaan Britanniassa 14. joulukuuta 2009. ja Yhdysvalloissa tammikuussa 2010.
Kappalelista > Tavallinen painos

| # | Nimi | Sanoittaja(t) | Tuottaja(t) | Pituus |
| --- | --- | --- | --- | --- |
| 1 | "Straight Through My Heart" | RedOne, Bilal Hajji, Novel Jannusi, AJ Jannusi, Kinnda Hamid | RedOne | 3:27 |
| 2 | "Bigger" | Max Martin, Shellback, Tiffany Amber | Max Martin | 3:15 |
| 3 | "Bye Bye Love" | Kenneth Karlin, Carsten Schack, Claude Kelly | Soulshock & Karlin | 4:20 |
| 4 | "All Of Your Life (You Need Love)" | RedOne, Charles Hinshaw, Jr. | RedOne | 3:55 |
| 5 | "If I Knew Then" | K. Karlin, C. Schack, Claude Kelly | Soulshock & Karlin | 3:16 |
| 6 | "This Is Us" | Jordan Omley, Michael Mani, James Scheffer, Frank Romano, Howie Dorough | Jim Jonsin | 3:03 |
| 7 | "PDA" | Printz Board, Mario "Tex" James | Printz Board | 3:48 |
| 8 | "Masquerade" | Busbee, Brian Kennedy, Alexander James, Antwoine Collins | Brian Kennedy | 3:03 |
| 9 | "She's A Dream" | Nick Carter, T-Pain, Howie Dorough, Brian Littrell, Alexander McLean, Daen Simmons | T-Pain | 3:58 |
| 10 | "Shattered" | Jordan Suecof, Tiron "TC" Mack, Chad "C-Note" Roper, Daryl Camper | Emanuel Kiriakou | 3:53 |
| 11 | "Undone" | Troy Johnson, Ryan Tedder, Josh Hoge | Troy Johnson | 4:16 |
Kappalelista > Euroopan painoksen bonus-kappaleet

| # | Nimi | Sanoittaja(t) | Tuottaja(t) | Pituus |
| --- | --- | --- | --- | --- |
| 12 | "Helpless" featuring Pitbull |  | Jim Jonsin | 3:32 |
Kappalelista > Japanin painoksen bonus-kappaleet

| # | Nimi | Sanoittaja(t) | Tuottaja(t) | Pituus |
| --- | --- | --- | --- | --- |
| 12 | "International Luv" | A.J. McLean, Howie Dorough, Nick Carter, Brian Littrell, T-Pain | T-Pain | 3:17 |
| 13 | "Straight Through My Heart" (Jason Nevins Mixshow Remix) |  |  | 5:35 |
Kappalelista > Rajoitettu/deluxe DVD painos

Levy sisältää pääasiassa videomateriaalia ryhmän Lontoon esiintymisestä O2 Arenalla.
Kappalelista > Rajoitettu/deluxe DVD painos > Bonus DVD

"I Want It That Way"
"Inconsolable"
"The One"
"The Call"
"Everybody (Backstreet's Back) "
"Shape Of My Heart"
"Straight Through My Heart"
Kappalelista > U.S.A.:n deluxe painoksen bonus-sisältö: iTunes "This Is Us" Pre-Order

| # | Nimi | Sisältö | Pituus |
| --- | --- | --- | --- |
| 12 | "I Want It That Way" (musiikkivideo) | Live O2 Arena |  |
| 13 | "Helpless" (feat. Pittbul, musiikkivideo) | Bonus kappale |  |
| 14 | "Straight Through My Heart" (musiikkivideo) | Bonus remix |  |
| 15 | "Inconsolable" (musiikkivideo) | Live O2 Arena |  |
| 16 | "The One" (musiikkivideo) | Live O2 Arena |  |
| 17 | "The Call" (musiikkivideo) | Live O2 Arena |  |
| 18 | "Everybody (Backstreet's Back)" (Live O2 Areenalta) | Live O2 Arena |  |
| 19 | "Shape Of My Heart" (musiikkivideo) | Live O2 Arena |  |
| 20 | "Straight Through My Heart" (musiikkivideo) | Live O2 Arena |  |
Listasijat

| Lista/Maa | Lista- sija | Myynti |
| --- | --- | --- |
| ARIA/Australian albumilista | 35 |  |
| Itävallan albumilista | 47 |  |
| Belgian albumilista | 27 |  |
| Kanadan albumilista | 3 |  |
| Euroopan albumilista | 11 |  |
| Suomen albumilista | 24 |  |
| Media Control/Saksan albumilista | 10 |  |
| Irlannin albumilista  | 24 |  |
| FIMI/Italian albumilista  | 21 |  |
| ORICON/ Japanin albumilista  | 2 | 250 000+ |
| Mega Album Top 100/Alankomaiden albumilista | 5 |  |
| Portugalin albumilista | 23 |  |
| PROMUSICAE/Espanjan albumilista | 5 |  |
| Britannian albumilista | 39 |  |
| Billboard 200/Yhdysvaltain albumilista | 9 |  |
Luettelo Paltamon julkisista taideteoksista ja muistomerkeistä

Luettelo Paltamon julkisista taideteoksista ja muistomerkeistä sisältää Paltamon kunnassa olevat pysyvät patsaat, muistomerkit ja muistolaatat.
Tämä luettelo on osa valtakunnallista Suomen julkisten taideteosten ja muistomerkkien luettelointia. Luettelossa on pysyvästi julkisilla paikoilla olevia taideteoksia, muistomerkkejä ja muistolaattoja sekä hautausmailla olevia yleisiä muistomerkkejä ja patsaita. Luettelossa ei mainita rakennusten sisällä ja suljetuilla sisäpihoilla olevia julkisia teoksia eikä yksittäisten hautojen veistoksia. Teokset ovat luettelossa nimensä mukaisessa aakkosjärjestyksessä. Sijaintipaikka on puiston, aukion, rakennuksen tai muun vastaavan nimi ja/tai katuosoite. Alue tarkoittaa kaupunginosaa/kunnanosaa, taajamaa, kylää, osa-aluetta tai asuinaluetta. Karttalinkki osoittaa teoksen sijaintipaikan kymmenien metrien tarkkuudella. Paljastusvuosi on teoksen julkistuksen tai paljastuksen vuosi sijaintipaikalla (suluissa on mainittu valmistumisvuosi, jos se poikkeaa huomattavasti paljastusvuodesta).
| Julkinen teos | Paikka | Alue | Kartalla | Tekijä | Paljastusvuosi | Kuva | WD |
| --- | --- | --- | --- | --- | --- | --- | --- |
| Eino Leinon patsas (Ukonlintu ja virvaliekki) | Eino Leinon tie 1 |  | 64.4043°N, 27.8421°E | Toiviainen, JoukoJouko Toiviainen | 1978 |  |  |
| Elämänlanka | Kirkonkylä, Lepikontie 11 |  | 64.4079°N, 27.8406°E |  |  |  |  |
| Ilmahälytin | Uura, Peltolantie 1 |  | 64.4839°N, 27.9155°E |  |  |  |  |
| Kainuun asutuksen 450-vuotisjuhlan muistolaatta ensimmäisten uudisraivaajasukujen kunniaksi | Vaarankyläntie 45 | Kiehimänvaara | 64.423°N, 27.8037°E |  | 2002 |  |  |
| Kainuun asutuksen muistomerkki | Vaarankyläntie 45 | Kiehimänvaara | 64.4229°N, 27.8035°E | Manninen, JooseppiJooseppi Manninen | 1952 |  |  |
| Kalkkiuuni | Melalahti, Melalahden veneranta |  | 64.3997°N, 27.6566°E |  |  |  |  |
| Maitolaituri Hilma | Kiehimänsuu, Vaarankyläntie 39 |  | 64.4204°N, 27.8103°E |  |  |  |  |
| Muualle haudattujen vainajien muistoristi | Paltamon seurakunnan hautausmaalla Vaarankyläntien puolella, Puolangantie 16-18 (karttalinkki likimääräinen) |  | 64.4139°N, 27.831°E |  |  |  |  |
| Paltamosta sotaan lähteneiden muistokivi | Kainuun Opiston alue, Tahvintie 4 | Mieslahti | 64.3939°N, 27.9821°E |  |  |  |  |
| Pitkä heitto | Kivesjärvi |  | 64.4683°N, 27.4697°E | Huotari, UrpoUrpo Huotari |  |  |  |
| Sankarimuistomerkki | Paltamon kirkon sankarihautausmaa, Puolangantie 14 | Paltamon kirkonkylä eli Kiehimä | 64.408°N, 27.8367°E | Wirkkala, IlmariIlmari Wirkkala | 1951 |  |  |
| Sukset | Vaarankylä, Halmetmäentie 2 |  | 64.4522°N, 27.7018°E |  |  |  |  |
| Uittoarkku | Mieslahti, venesatamassa; Rantorinteentie |  | 64.3796°N, 27.9837°E |  |  |  |  |
| Vapaussodan valkoisten muistomerkki | Paltamon kirkon sankarihautausmaa, Puolangantie 14 | Paltamon kirkonkylä eli Kiehimä | 64.4079°N, 27.8369°E | Turunen, EdvinEdvin Turunen | 1920 |  |   |
Eero Kettunen (s. 1906)

Eero Johannes Kettunen (16. kesäkuuta 1906 – 3. heinäkuuta 1991) oli suomalainen jalkapalloilija ja jääpalloilija.
Ura jalkapalloilijana

Hyökkääjänä pelannut Kettunen edusti suurimman osan urastaan Viipurin Susia 1924–1927, 1932–1939 ja 1943–1946. Lisäksi hän pelasi Viipurin Palloseurassa 1929–1931 ja Kotkan Palloseurassa 1940–1941. Hän voitti Susissa SM-pronssia kolmesti. Kaikkiaan Kettunen pelasi 12 kauden aikana 108 pääsarjatason ottelua, joissa hän teki 59 maalia.
Kettunen pelasi maajoukkueessa vuonna 1930 yhden maaottelun.
Ura jalkapalloilijana > Saavutukset

SM-pronssia 1933, 1937 ja 1944.
Ura jääpalloilijana

Eero Kettusen toinen pääurheilulaji oli jääpallo. Kuten jalkapallossa, Kettunen pelasi jääpallossa vuoteen 1927 asti Susissa. Vuosina 1929-1932 hän edusti uutta viipurilaisseura Viipurin Palloseuraa (ViPS), jossa hän oli voittamassa ainoaan Suomen mestaruutensa kaudella 1931 ja pronssia 1932. Sen jälkeen hän siirtyi Susien riveihin, jota edusti aina sotavuosien jälkeiseen aikaan. Sotien jälkeen Kettunen edusti vielä Lappeenrannan Urheilu-Miehiä (LUM) aina vuoteen 1947.
Kettunen pelasi jääpallon pääsarjaa 10 kautta seuroinaan Sudet, ViPS ja LUM. Kaikkiaan hän pelasi 25 ottelua ja teki 14 maalia.
Eero Kettunen pelasi keskushyökkääjänä Ruotsi vastaan keväällä 1930, jossa hän teki yhden maalin. Lisäksi hän pelasi yhden B-maaottelun.
Ura jääpalloilijana > Saavutukset

Suomen mestaruus 1931 ViPS:n riveissä,
2 SM-pronssia 1932 ViPS:n riveissä, 1936 Susien riveissä